Wolter von Plettenberg (staarost)

Wolter von Plettenberg oli 17. sajandi alguses Tartu staarost ja ökonoom, Poola aegses Liivimaa hertsogkonnas.

Plettenberg pärines Liivimaalt ja oli ordumeister Wolter von Plettenbergi kauge sugulane. Ta juhtis Tartu staarosti ja ökonoomina Poola-aegse Tartu kohtupidamist ja majanduselu. Sarnaselt mitme eelmise ökonoomiga oli ka tema protestant, mis tekitas teatud pingeid katoliiklike vaimulikega ning lähendas teda Tartu raele ja luterlikele jutlustajatele.

Plettenberg oli segatud ka Tartu ja Tartu jesuiitide vahelisse tülisse, kus viimased püüdsid sundida protestantlikke jutlustajaid loobuma eestikeelsete jutluste pidamisest, väites, et eestlaste sünnipärane ja loomupärane usk on katoliiklus. Jutlustaja ja Tartu raad pöördusid 1610. aastatel mitmel korral Plettenbergi poole palvega jesuiitidepoolne tagakiusamine lõpetada. Et aga neid toetas Poola kuningas Zygmunt III, siis polnud Plettenbergil selles küsimuses erilist tegevusvabadust ning ta püüdis konfliktis neutraalseks jääda.

1625. aastal oli ta Vastseliina staarostkonna staarostEnn Tarvel, Estonica't Poola arhiivides ja raamatukogudes. Eesti NSV Teaduste Akadeemia Toimetised. Ühiskonnateaduste seeria. Köide 21, 1972, nr. 2, lk 155.
 Viited 

Kirjandus
Vello Helk. Jesuiidid Tartus. Tartu: Ilmamaa, 2003. Lk-d 170 ja 177–178.

Kategooria:Baltisakslased
Kategooria:Liivimaa inimesed
Kategooria:Tartu linnaelanikud
Kategooria:17. sajand Eestis
Kategooria:Tartu staarostid